Samstarfsvettvangur atvinnulífs og stjórnvalda um grænar lausnir er innblásinn af bjartsýnis - og sóknaranda gagnvart stórri áskorun og trú á nýsköpun . ” Í fyrsta lagi að efla samstarf atvinnulífs og stjórnvalda við að draga úr losun gróðurhúsalofttegunda og stuðla að kolefnishlutleysi árið 2040 . Í öðru lagi mun vettvangurinn vinna með fyrirtækjum að markaðssetningu grænna lausna á alþjóðamarkaði . Í þriðja lagi er vettvangnum ætlað að styðja við orðspor Íslands sem leiðandi lands á sviði sjálfbærni . Að samstarfsvettvanginum standa forsætisráðuneytið , umhverfis - og auðlindaráðuneytið , utanríkisráðuneytið og atvinnuvega - og nýsköpunarráðuneytið , Samtök atvinnulífsins , Samtök iðnaðarins , Samorka , Orkuklasinn , Viðskiptaráð Íslands , Bændasamtök Íslands , háskólar og Íslandsstofa , auk fjölda fyrirtækja , þar á meðal álveranna þriggja á Íslandi . Samstarfsvettvangurinn er hýstur innan Íslandsstofu og vinnur í nánu samstarfi við hana .